ਗੁਜਰਾਤ ਟਾਇਟਨਸ
ਗੁਜਰਾਤ ਟਾਇਟਨਸ (ਜੀਟੀ) ਅਹਿਮਦਾਬਾਦ, ਗੁਜਰਾਤ, ਭਾਰਤ ਵਿੱਚ ਸਥਿਤ ਇੱਕ ਪੇਸ਼ੇਵਰ ਫਰੈਂਚਾਇਜ਼ੀ ਕ੍ਰਿਕਟ ਟੀਮ ਹੈ। ਟਾਇਟਨਸ ਇੰਡੀਅਨ ਪ੍ਰੀਮੀਅਰ ਲੀਗ (IPL) ਵਿੱਚ ਮੁਕਾਬਲਾ ਕਰਦੇ ਹਨ। 2021 ਵਿੱਚ ਸਥਾਪਿਤ, ਗੁਜਰਾਤ ਟਾਇਟਨਸ ਦਾ ਘਰੇਲੂ ਮੈਦਾਨ ਮੋਟੇਰਾ ਵਿੱਚ ਨਰਿੰਦਰ ਮੋਦੀ ਸਟੇਡੀਅਮ ਹੈ। ਫਰੈਂਚਾਇਜ਼ੀ ਦੀ ਮਲਕੀਅਤ CVC ਕੈਪੀਟਲ ਪਾਰਟਨਰਜ਼ ਦੀ ਹੈ। ਇਸ ਸਮੇਂ ਟੀਮ ਦੀ ਕਪਤਾਨੀ ਸ਼ੁਭਮਨ ਗਿੱਲ ਕਰ ਰਹੇ ਹਨ ਅਤੇ ਕੋਚ ਆਸ਼ੀਸ਼ ਨਹਿਰਾ ਹਨ। ਉਨ੍ਹਾਂ ਨੇ ਹਾਰਦਿਕ ਪੰਡਯਾ ਦੀ ਕਪਤਾਨੀ ਵਿੱਚ 2022 ਸੀਜ਼ਨ ਵਿੱਚ ਆਪਣਾ ਪਹਿਲਾ ਖਿਤਾਬ ਜਿੱਤਿਆ, ਜੋ ਕਿ ਉਨ੍ਹਾਂ ਦਾ ਪਹਿਲਾ ਸੀਜ਼ਨ ਵੀ ਸੀ।